கேள்வி: பெண்ணேஸ்வர மடம் குறித்து விரிவாக சொல்லுங்கள்.
பதில்: பெண்ணேஸ்வரமடம் (''Panneswaramadam'') என்ற ஊர் கிருஷ்ணகிரி மாவட்டம் கிருஷ்ணகிரி வட்டம், பென்னேஸ்வரமடம் ஊராட்சியைச் சேர்ந்த சிற்றூராகும். இந்த ஊர் பருகூர் (சட்டமன்றத் தொகுதி), கிருஷ்ணகிரி மக்களவைத் தொகுதிக்கும் உட்பட்டது.
கேள்வி: பெண்ணேஸ்வர மடம் - பெயராய்வு குறித்து விரிவாக சொல்லுங்கள்.
பதில்: இந்த ஊரில் 33 கல்வெட்டுகள் கண்டறியப்பட்டுள்ளன. அவற்றில் ஊரின் பழைய பெயர் ''பெண்ணையாண்டார் மடம்'' என்று குறிப்பிடப்பட்டுள்ளது. பெண்ணையாண்டார் மடம் என்பது சமசுகிருதமயமாக்கம் பெண்ணை ஈசுவரர் மடம் என்றும் பின்னர் பெண்ணேஸ்வர மடம் என்றும் படிப்படியாக மாறியுள்ளது தெரிய வருகிறது.
கேள்வி: பெண்ணேஸ்வர மடம் - அமைவிடம் என்பது என்ன?
பதில்: இந்த ஊரானது மாவட்டத்தின் தலைநகரான கிருஷ்ணகிரியில் இருந்து 16 கிலோமீட்டர் தொலைவில் உள்ளது.
கேள்வி: பெண்ணேஸ்வர மடம் - மக்கள்வகைப்பாடு பற்றி விளக்கவும்.
பதில்: 2011 ஆண்டு மக்கள் கணக்கெடுப்பின்படி இக்கிராமத்தில் 663 வீடுகள் உள்ளன. கிராமத்தின் மொத்த மக்கள் தொகையானது 2,686 ஆகும். இதில் ஆண்கள் எண்ணிக்கை 1,352, பெண்களின் எண்ணிக்கை 1,334 என உள்ளது. மக்களின் கல்வியறிவு விகிதமானது 59.31% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
கேள்வி: பெண்ணேஸ்வர மடம் - பெண்ணேசுவரர் கோயில் என்பது என்ன?
பதில்: இவ்வூரில் மிகப் பழமையான சிவன் கோயில் உள்ளது. கோயிலின் பெயர் பெண்ணேஸ்வர மடம் பெண்ணேஸ்வரர் கோயில் ஆகும். கோயில் அருகே தென்பெண்ணை ஆறு பாய்கிறது. இந்த கோயில் மூன்றாம் குலோத்துங்கச் சோழன் கட்டப்பட்டது . தமிழ் நாட்டிலேயே அதிகமான நவகண்டம் கொண்டுள்ளது. மேலும் அருகே அதிகமான சிற்பங்களும் உள்ளன.